De Klerk se operasie ŉ suksesOud-pres. FW de Klerk Die operasie wat oud-president FW de Klerk Dinsdag ondergaan het om ŉ pasaangeër te kry, was ŉ sukses. Die FW de Klerk-stigting het Dinsdag bevestig die prosedure was suksesvol en dat dit “goed gaan” met De Klerk. Die stigting het gesê dit is standaard praktyk dat ŉ mens wat so operasie ondergaan het ŉ aand in die hospitaal spandeer en dat De Klerk na verwagting Woensdag ontslaan sal word. Die stigting het Suid-Afrikaners bedank vir hul goeie wense en boodskappe van ondersteuning. Die 77-jarige staatsman is by Panorama-hospitaal in Kaapstad geopereer. Die stigting het die hospitaal se “uitstekende mediese span” ook bedank. President Jacob Zuma het De Klerk Dinsdag ‘n spoedige herstel toegewens. Lees ook: De Klerk ook in hospitaal